SCIURUS, Xerus, brachyotus H. et E. 
IN HABESSINIAE MONTIBUS GEDAM ET TARANTA IUXTA MARIS RUBRI, INSULAE MASSAUAE PROXIMUM, LITTUS 
IN RUPIBUS AC FRUTICIBUS. 
Incolis vocatur Adal A:), pellis: Adal dabej forsan etiam passim Schele aut Schillu appellatur. 
Synonymon dubium: 
Sciurus rutilus Cretzschmar? 
Sciuri habessinici alicuius primam notitiam Thevenoto, celebri olim gallico peregrinatori, 
deberi, notissimum zoologis est. Ille quidem anno MDCLX in Indiae urbe Amendavad apud 
batavum colonicum Sciuri magnam speciem vidit, quam ab Habessino aliquo emtam dixerunt. 
Incertissimam hanc animalis patriaeque zoographicam notitiam Boddaert mdcclxxxv in zoolo- 
giae compendia ita introduxit, ut ab illo inde usque ad nostra tempora Sciurus iste habessinicus 
dictus deleri nequiverit, etiamsi a nemine in Habessinia inventus sit et maxima illius relationis 
congruentia cum ceylonensi Sciuro macruro et malabarico Sciuro maximo liqueat. Georgius 
Cuvier enim, Sciurum maximum a macruro specie non differre, quod alii suspicati sunt, 
firmiter elocutus est ( Regne animal ed. II.) eandemque auctoritatem nuperrime secutus est 
Fischer (Synopsis Mammalium pag. 362.). 
Anno MDCCCX Henricus Salt, Anglus, qui de Habessiniae cognitione duobus itineribus 
bene meruit, nec historiam naturalem eius plane intactam reliquit, Sciuri etiam alicuius illic obvii 
mentionem primus fecit. Praeter nomen vero in Appendice ad itinerarium Shele el helioot 
scriptum quo Tigrensibus vocetur et Sciuri generis indicationem nihil retulit. 
Anno mdcccxxv mea et Hemprichii itinera per Mare rubrum ad Habessiniam 
usque protensa sunt, primamque nos uberiorem de Sciuro aliquo vere habessinico et gingi- 
niano affini notitiam collegimus et scripsimus, quam ineunte postero anno cum animalis 
pellibus Berolinum attuli. Nomen Sciuri brachyoti in manuscriptis dedimus. Iconem anno 
MDCCCXXVll sculptam pictamque suoque nomine instructam conventui Naturae curiosorum Ger- 
maniae anno mdcccxxviii Berolini in hoc ipso fasciculo proposui et ineunte anno MDCCCXXIX 
descriptione uberiore, itineris cum Excell. Humboldtio per Asiam borealem ineundi causa, 
dilata, edidi. 
Anno MDCCCXXVll Riippell francofurtanus complurium animalium exuvias ex eodem 
Habessiniae littore Francofurtum misit. Ex his Cretzschmar Sciurum aliquem Sciuri rutili 
Heuifr. et Ehrenb. Mammalia I. ec 
